— 16 — 



représente naifuement les os, et pour ceste cause l'on s'en fert 

 en poudre pour la fracture des os«; ogsaa Bau hin anbefaler den 

 (1671, p. 278): »Gratiola sive Gratia Dei nomen, recentior ætas 

 tribuit propter singulares vires, tam per superiora, quam per in- 

 feriora humores expugnandi, et recentia vulnera consolidandi« ; men 

 det viste sig dog snart, at den Tillid man havde haft til Planten 

 paa Grund af dens naadige Navn, var overdreven, den havde 

 netop en alt for heftig Virkning, som Thornton (1810, p. 24) 

 afmaler med følgende Ord: »It vomits upwards and downwards 

 violently«. Bistorta skulde bruges mod Slangegift, fordi Roden 

 vrider sig som en Slange, og flere af de andre nævnte, baade 

 vilde og dyrkede Planter var moderne den Gang af lignende 

 Grunde. 



Signaturtroen og hele Paracelsus's Lægemiddellære staar for- 

 øvrigt i meget nær Forbindelse med Alkymien, som den Gang, 

 ikke mindst ved Chr. IV's og Fr. Ill's Hof, stod i sin Glans- 

 periode, og vi har mange Vidnesbyrd om, at baade Kemi (den 

 Gang uadskillelig fra Alkymi) og Botanik (incl. Farmaci) stod i 

 lige saa høj Kurs ved Enkedronning Sofies Hof i Nykøbing; 

 f. Eks. skriver Rhode (p. 34) at hun »elskede Videnskaben og 

 de Lærde« og indrettede Laboratorier, og han citerer den lærde 

 Wadskiærs Udtalelse om samme Dronning: 



Hun var Chymist, trods alle Alchymister! 

 Hvo har vel bedre vidst end hun at gjøre Guld 

 Hun fyldte Slottet op med Manufacturister 

 Ved denne Alchymie, blev hendes Guldbørs fuld. 



Endelig findes paa Botanisk Museum et tredie, stort Her- 

 barium fra Heerfordts Haand, udstyret som det lolland-falsterske 

 dog bestaaende af mindre Planter (smaa Kviste) og flere af dem 

 paa hvert Blad; det kaldes: Herbarium vivum brasiliense planta- 

 rum et fructuum a viro clarissimo Domino Georgio Marcgravio de 

 Liebstad. Misnic. German. In Brasilicana insula singulari studio 

 collectorum et asservatorum. 



En lille indlagt Seddel angiver, at første Bind af det lolland- 

 falsterske Herbarium er overleveret Kong Fred. III 6. Maj 1656 

 og formentlig er det næste Bind og det brasilianske Herbarium 

 sendt ham kort efter, maaske med 1 Aars Mellemrum. I Aaret 

 1854 er Plantesamlingerne overladte til Botanisk Museum af det 

 kgl. Bibliotek, medens Billedsamlingen er blevet der tilbage. 



